**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 110.,111.,115.,116 и 155.Статута Општине Гаџин Хан ( “Службени лист града Ниша” број 10/19), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 19. (деветнаестој) седници, одржаној дана 16. септембра 2019. године, **РАСПИСУЈЕ**

ЈАВНУ РАСПРАВУ О НАЦРТУ ОДЛУКЕ О ИЗМЕНАМА СТАТУТА

ОПШТИНЕ ГАЏИН ХАН

**1.**

Јавна расправа о нацрту Одлуке о изменама Статута општине Гаџин Хан одржаће се од 17.септембра 2019.године до 07.октобра 2019.године и Општинско веће позива представнике надлежних органа јединице локалне самоуправе, академске стручне јавности, невладиног сектора као и друге заинтересоване стране и грађане да се упознају са текстом нацрта Одлуке о изменама Статута општине Гаџин Хан, коју је израдила Скупштинска комисија за израду нацрта Одлуке о промени Статута, под бројем 06-110-609/19-III од 09.09.2019.године.

**2.**

Предлози, сугестије и иницијативе достављају се Општинском већу општине Гаџин Хан, путем електронске поште на адресу info@gadzinhan.rs или на адресу Општинско веће, Милоша Обилића 42, 18240 Гаџин Хан.

**3.**

У оквиру спровођења јавне расправе у сали Скупштине општине Гаџин Хан биће одржан округли сто 04.октобра 2019. године са почетком у 10.00 часова.

**4.**

 О току јавне расправе сачињава се извештај који садржи све предлоге и сугестије изнете у јавној расправи, као и ставове органа надлежног за припрему предлога аката о поднетим предлозима и сугестијама са образложењем разлога за њихово прихватање, односно не прихватање.

**5.**

Овај јавни позив објављује се на интернет презентацији општине и на други погодан начин.

6.

Саставни део овог јавног позива је нацрт Одлуке о изменама Статута општине Гаџин Хан, коју је израдила Комисија за израду нацрта Одлуке о промени Статута, под бројем 06-110-609/19-III од 09.09.2019.године.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-110-609/19-III

У Гаџином Хану,дана 16.09.2019. године ПРЕДСЕДНИК

 Марија Цветковић